**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu

**E L Ő T E R J E S Z T É S**

a helyi esélyegyenlőségi program elfogadására

Martfű Város Önkormányzata Képviselő-testületének

2018. november 29-i ülésére

Előkészítette: Perecz Ágnes ügyintéző

Véleményező: Pénzügyi, Ügyrendi és Városfejlesztési Bizottság

 Oktatási, Művelődési, Sport, Civil és Egyházi Kapcsolatok Bizottsága

 Egészségügyi, Foglalkoztatási és Szociális Bizottság

Döntéshozatal: egyszerű többség

Tárgyalási mód: nyilvános ülés

Tisztelt Képviselő-testület!

Az egyenlő bánásmódról és az esélyegyenlőség előmozdításáról szóló 2003. évi CXXV. törvény 31.§ (1)-(6) bekezdése értelmében a települési önkormányzatoknak 5 évente 5 évre szóló helyi esélyegyenlőségi programot kell elfogadniuk, melynek fő célcsoportjai és területei a következők.

**Célcsoportok:** nők, a mélyszegénységben élők, romák, fogyatékkal élő személyek, gyermekek és idősek.

Területek: oktatási, lakhatási, foglalkoztatási, egészségügyi, szociális helyzet.

Kiemelt figyelmet kell fordítani az intézkedések során:

a) egyenlő bánásmód, az esélyegyenlőség és a társadalmi felzárkózás követelményének

érvényesülésére,

b) oktatás, képzés: jogellenes elkülönítés megelőzésére, egyenlő esélyű hozzáférés biztosítására,

c) közszolgáltatások, egészségügyi szolgáltatások: egyenlő esélyű hozzáférés biztosítására,

d) hátrányos helyzetűek munkaerő-piaci hátrányainak csökkentésére.

Martfű Város Önkormányzatának Képviselő-testülete a város Helyi Esélyegyenlőségi Programját a 187/2013. (X.31.).) határozatával fogadta el, a jogszabályi előírásoknak megfelelően.

Fontos kiemelni továbbá, a hatályos helyi esélyegyenlőségi program szükséges ahhoz, hogy

önkormányzatunk, egyedi döntés alapján nyújtott, pályázati úton odaítélt támogatásban részesüljön (államháztartási alrendszerből, európai uniós forrásból, nemzetközi megállapodás alapján finanszírozott egyéb programok, források).

A helyi esélyegyenlőségi program elkészítésének részletes szabályairól szóló 2/2012. (VI. 5.)

EMMI rendelet alapján ismét elkészítettük városunk helyzetelemzését és a következtetéseink

alapján a feltárt problémákhoz kapcsolódóan meghatároztuk a helyi esélyegyenlőségi program

céljait, és az azok elérését szolgáló intézkedéseket.

Az intézkedési tervben gondoskodtunk arról, hogy az önkormányzatra vonatkozó további fejlesztési tervek, koncepciók, programok és a helyi esélyegyenlőségi program célkitűzései összhangban legyenek.

Az intézkedési tervben esélyegyenlőségi területenként mutattuk be az intézkedéseket, azok elvárt eredményeit, fenntarthatóságát, és a végrehajtáshoz szükséges erőforrásokat, valamint a végrehajtás ütemezését és felelősét.

A HEP tervezetét a civil szervezetek és az önkormányzati intézmények képviselői (HEP Fórum

tagjai) áttekintették és elfogadásra javasolják a képviselő-testületnek.

A fentiek alapján az alábbi határozati javaslatot terjesztem a Tisztelt Képviselő-testület elé:

H a t á r o z a t i j a v a s l a t

Martfű Város Önkormányzata Képviselő- testületének

………/2018. (…...) határozata

a helyi esélyegyenlőségi program elfogadásáról

Martfű Város Önkormányzatának Képviselő-testülete megtárgyalta a helyi esélyegyenlőségi program elfogadására vonatkozó előterjesztést, és az alábbiak szerint döntött:

1.) Martfű Város Önkormányzatának Képviselő-testülete elfogadja a határozat mellékletét képező Helyi Esélyegyenlőségi Programot (2018-2023).

2.) A Képviselő-testület felkéri dr. Papp Antal polgármestert, hogy gondoskodjon a Helyi Esélyegyenlőségi Programban megfogalmazott feladatok határidőben történő teljesítéséről.

3.) Martfű Város Önkormányzat Képviselő-testülete megbízza dr. Papp Antal polgármestert, hogy gondoskodjon a Helyi Esélyegyenlőségi Program közzétételéről a Szociális és gyermekvédelmi Főigazgatóság által létrehozott szoftver dokumentumai közé töltse fel az önkormányzati határozatot.

Felelős: dr. Papp Antal polgármester

Határidő: a döntést követő 5 napon belül

Erről értesülnek:

1. JNSZ Megyei Kormányhivatal Szolnok

2. Szociális és gyermekvédelmi Főigazgatóság

3. HEP Fórum tagjai helyben

4. Martfűi Polgármesteri Hivatal helyben

5. valamennyi képviselő helyben

Martfű, 2018. november 21.

Dr. Papp Antal

polgármester

Látta : Szász Éva jegyző